《奉挽浦江谯夫人》
宋代·度正

天资高朗识精微，千载兴亡洞是非。
子美诗中闻凤语，羲之笔是相鸾飞。
只传诸子今为盛，心念宗周古亦稀。
喜惧高怀如履薄，西瞻白鹤重歔欷。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。